**Punct de vedere cu privire la demonstrarea vechimii în specialitatea studiilor necesare ocupării unei funcţii publice, pentru perioada în care activitatea a fost desfăşurată într-un stat membru al Uniunii Europene**, **precum şi în alte state cu care România a încheiat convenţii de recunoaştere reciprocă a acestor drepturi**

**Vechimea în specialitate** este vechimea dobândită în temeiul unui contract individual de muncă, al unui raport de serviciu sau ca profesie liberală, demonstrată cu documente corespunzătoare de către persoana care a desfăşurat o activitate într-o funcţie de specialitate corespunzătoare profesiei sau specializării sale.

Vechimea dobândită în temeiul unui contract individual de muncă, raport de serviciu sau ca profesie liberală în statele membre ale Uniunii Europene, precum şi în alte state cu care România a încheiat convenţii de recunoaştere reciprocă a acestor drepturi constituie vechime în specialitate.

Vechimea în specialitate trebuie să fie demonstrată cu documente de către persoana care a desfăşurat o activitate într-o funcţie de specialitate corespunzătoare profesiei sau specializării sale (art. 424 alin. (3) din O.U.G. nr. 57/2019, cu modificările şi completările ulterioare).

Astfel, în vederea participării la un concurs de recrutare pentru ocuparea unei funcţii publice în România, este necesar ca persoanele interesate, potenţiali candidaţi, **să depună la dosarul de concurs o adeverinţă eliberată de angajator, tradusă şi legalizată în limba română, care să ateste studiile (de specialitate, după caz) şi vechimea în specialitatea studiilor dobândită pe perioada desfăşurării activităţii în cadrul acesteia.**

Modelul orientativ al adeverinţei este cel prevăzut de anexa 2D din Hotărârea nr. 611/2008 pentru aprobarea normelor privind organizarea şi dezvoltarea carierei funcţionarilor publici.

Adeverinţele care au un alt format decât cel menţionat mai sus trebuie să cuprindă informaţii din care să rezulte cel puţin următoarele: **funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.**

ANEXA Nr. 2D

Denumire angajator

Date de identificare ale angajatorului (adresă completă, CUI)

Date de contact ale angajatorului (telefon, fax)

Nr.de înregistrare

Data înregistrării

 **ADEVERINŢĂ**

 Prin prezenta se atestă faptul că dl/d-na..............................., posesor al B.I./C.I........................., seria.................., nr.................., CNP................................., a fost/este angajatul ......................, în baza actului administrativ de numire nr..................;/contractului individual de muncă/, cu normă întreagă/cu timp parţial de..........ore/zi, încheiat pe durată determinată/nedeterminată, înregistrat în registrul general de evidenţă a salariaţilor cu nr......../......................... , în funcţia/meseria/ocupaţia de 1........................................

 Pentru exercitarea atribuţiilor stabilite în fişa postului aferentă contractului individual de muncă/actului administrativ de numire au fost solicitate studii de nivel .2..................... , în specialitatea.......................

 Pe durata executării contractului individual de muncă/raporturilor de serviciu, dl./d-na............................................. a dobândit:

- vechime în muncă: .....................ani........luni.......zile

- vechime în specialitatea studiilor: ....................ani.............luni..........zile.

 Pe durata executării contractului individual de muncă/raporturilor de serviciu au intervenit următoarele mutaţii (modificarea, suspendarea, încetarea contractului individual de muncă/raporturilor de serviciu):

|  |  |  |  |  |
| --- | --- | --- | --- | --- |
| Nr. crt | Mutaţia intervenită | Data  | Meseria/funcţia/ocupaţia cu indicarea clasei/gradaţiei profesionale | Nr. şi data actului pe baza căruia se faceînscrierea şi temeiul legal  |
|  |  |  |  |  |

În perioada lucrată a avut..........................zile de concediu medical şi ................... concediu fără plată.

În perioada lucrată, d-lui/d-nei................................ nu i s-a aplicat nicio sancţiune disciplinară/ i s-a aplicat sancţiunea disicplinară.................................

 Cunoscând normele penale incidente în materia falsului în declaraţii, certificăm că datele cuprinse în prezenta adeverinţă sunt reale, exacte şi complete.

Data Numele şi prenumele reprezentantului legal al angajatorului3,

 Semnătura reprezentantului legal al angajatorului,

 Ştampila angajatorului

1 - prin raportare la Clasificarea Ocupaţiilor din România şi la actele normative care stabilesc funcţii

2  - se va indica nivelul de studii (mediu /superior)

3 - persoana care potrivit legii /actelor juridice constitutive/altor tipuri de acte legale reprezintă angajatorul în relaţiile cu terţii